Golfu de Guinea

El **golfu de Guinea** ye la parte más nororiental de la fastera tropical del océanu Atlánticu, un gran golfu asitiáu na parte occidental d'África. Baña, d'oeste a este, les costes de Liberia, Costa de Marfil, Ghana, Benín, Togu, Nixeria, Camerún, Guinea Ecuatorial, Gabón y Santu Tomé y Príncipe.

La so llende suroccidental márcala, según la Organización Hidrográfica Internacional (IHO), *"una llinia que xune, con direición sureste, el [[cabu Palmas]], en Liberia, col [[cabu López]], en Gabón (0°38′S 8°42′E)"*. Nes agües del golfu, consideráu pola IHO como un mar, asítiase la interseición ente l'Ecuador y el meridianu de Greenwich, el puntu coles coordenaes 0º0'0.0"N, 0º0'0.0"E.

Ente los ríos que desemboquen nel golfu rescamplen, pol so llargor y caudal, los ríos Níxer y Volta. La llinia costera del golfu inclúi'l golfu de Benín y el golfu de Biafra.

## Orixe del nome
Magar que nun se sabe de xuru, piénsase que'l nome Guinea yera el que se-y daba a dalguna de les fasteres d'esta rexón. Bovill (1995) proporciona una completa descripción:

La costa sur del África occidental, al norte d'esti golfu, foi nomada históricamente Alta Guinea, y la costa occidental del África meridional, más al sur, Baxa Guinea. Anguaño hai cuatro países qu'inclúin esta pallabra nos sos nomes:
Guinea, Guinea-Bisáu, Guinea Ecuatorial y Papúa Nueva Guinea. Esti últimu asítiase n'Oceanía, y debe'l términu a la semeyanza que los esplorarores vieron ente los sos pobladores melanesios y los habitantes de la Guinea africana.

## Historia
La esploración europea del golfu de Guinea entamó por iniciativa portuguesa. En 1471 el marinu Fernando Poo, que buscaba una ruta hacia la India, viaxó pola rexón. La espedición de Pedro Escobar y João de Santarém, que buscaba puertos seguros d'escala pal tráficu d'esclavos, y tamién el camín haza Les Indies arrodiando África, aportaron a la islla de São Tomé n'avientu de 1471, al añu siguiente a la islla de Príncipe y, el 1 de xineru de 1475 a la islla d'Annobón (a la que nomaron "Ilha do Annobom", esto ye, Islla del Añu Nuevu).

En 1482 los portugueses fundaron el fuerte de San Xurde de la Mina. Cuatro años dempués, en 1486, fundaron el de Santo António de Axim, estableciendo asina la nomada Costa d'Oru portuguesa. Pela so banda el navegante Diogo Cão, que tamién visitó Annobón, descendió más al sur del cabu López, alcontrando'l reinu de Loango. En 1484 el reinu de Benín recibió la visita del portugués Joao Affonso d'Aveiro, que llevó a la zona les primeres armes de fueu y les primeres semilles de cocu, coles qu'entamó un comerciu que yá nun se diba interrumpir.

Hacia 1493 Xuan II de Portugal añadió a los sos títulos reales el de Señor de Guinea y primer Señor de Corisco. La colonización de Bioko, Annobón y Corisco entamó en 1494 cola fundación de "factoríes", puestos comerciales pal tráficu d'esclavos. En 1507 Ramos d'Esquivel tentó d'introducir el cultivu del azúcar na islla de Bioko, pero nun foi quién.

## Xeografía
El golfu de Guinea ta llimitáu por una llinia imaxinaria que va dende'l cabu Palmas en Liberia, hasta'l cabu López, en Gabón. Tien dos golfos interiores: el de Benín, al oeste, y el de Biafra, al este. Nes sos agües hai delles islles, Les más importantes d'elles formen una llinia en sentíu SO-NE, y son los puntos más elevaos de la cordillera submarina de Camerún, d'orixe volcánicu. Son:

* Annobón (17&nbsp;km²), tamién nomada Pagalu o Pigalu, que forma parte de Guinea Ecuatorial.
* Bobowasi, una islla asitiada na bahía d'Axim, cerca la costa de Ghana. Ye la única que nun forma parte de la cordillera de Camerún.
* Bioko (2017&nbsp;km²), averada a la costa de Camerún pero perteneciente a Guinea Ecuatorial.
* Corisco (14&nbsp;km²) y les islles Elobey (Grande y pequeña), asitiaos cerca l'estuariu del ríu Muni y pertenecientes a Guinea Ecuatorial.
* São Tomé y Príncipe, archipiélagu formáu poles islles de São Tomé y Príncipe que formen el país homónimu, antigua colonia insular portuguesa asitiada xustu al norte del Ecuador independiente dende 1975.

### Ríos que desagüen nel golfu
Nel golfu de Guinea desemboquen munchos ríos del África occidental. Los más importantes d'ellos, d'oeste a este, son:
* Ríu Cavalla, que fai de llende ente Liberia y Costa de Marfil, y tien una llonxitú de 515 km;
* Ríu Sassandra, en Costa de Marfil, con 650&nbsp;km de llargor y una cuenca de 75&thinsp;000&nbsp;km²;
* Ríu Komoé, en Costa de Marfil, con 759&nbsp;km y 79&thinsp;087&nbsp;km²;
* Ríu Volta, en Ghana, con 1500&nbsp;km y 407&thinsp;093&nbsp;km²;
* Ríu Mono, en Togu y Benín, con 467&nbsp;km y 25&thinsp;000&nbsp;km²;
* Ríu Níxer, en Nixeria, con 4184&nbsp;km de longitud y una cuenca de 2&thinsp;261&thinsp;763&nbsp;km²;
* Ríu Cross, en Nixeria, con 489&nbsp;km;

## Referencies